Յաննիս Ադետոկունբոն (հուն․՝ Γιάννης Αντετοκούνμπο [1], Հունարեն արտասանություն՝ [ˈʝanis adetoˈkumbo], դեկտեմբերի 6, 1994(1994-12-06)[2][3], Աթենք, Հունաստան)[4], հույն պրոֆեսիոնալ բասկետբոլիստ, ով հանդես է գալիս Բասկետբոլի ազգային ասոցիացիայի (NBA) «Միլուոքի Բաքս» ակումբում։ Նրա հասակը կազմում է 2.11 մ, բայց հիմնականում խաղում է, որպես թեթև հարձակվող (այդ հասակի խաղացողների արդյունավետությունն ավելի մեծ է կենտրոնական, ծանր հարձակվող դիրքերում, բայց լինում են նաև բացառություններ), Յաննիսը նույքան արդյունավետ է պաշտպանի դիրքում, գնդակը լավ կառավարելու շնորհիվ։ 2015-16 NBA մրցաշրջանի ժամանակ նա շողում էր, որպես Բաքսի փլեյմեյքեր[5]: Յաննիսը 2016-17 NBA մրցաշրջանում փայլել է և դարձել NBA-ի պատմության մեջ առաջին խաղացողը, ով ավարտել է մրցաշրջանը լավագույն քսանյակում՝ բոլոր ցուցանիշներով (միավոր, անդրադարձ, փոխանցում, սթիլ և բլոք)[6]: Նա ունի Նիգերիական արմատներ[7][8]: